BANSKÁ BYSTRICA. Od októbra minulého roka bolo pre pandémiu koronavírusu uvítanie najmenších Banskobystričanov do života pozastavené. Vďaka zlepšujúcej sa situácii samospráva opätovne spustila online rezervácie
"Prvé uvítanie do života plánuje na 12. marca v historickej radnici," uviedla pre TASR Dominika Adamovičová, hovorkyňa banskobystrického primátora.Trvalo to tri desaťročia: Bystričania sa dočkajú veľkej opravy ciest a chodníkov Čítajte
Rodičia môžu objednať svoje deti na uvítanie do života prostredníctvom odkazu, ktorý je zverejnený na stránke mesta Banská Bystrica v sekcii Matričný úrad a ohlasovňa pobytu.
V Banskej Bystrici je to tradícia
"Prvé uvítanie by sme chceli usporiadať 12. marca v časoch o 11.00, 12.00, 13.00 a 14.00 h v Cikkerovej sieni radnice. Zatiaľ je možné na konkrétny čas prihlásiť osem detí, s ktorými môže prísť maximálne šesť hostí. Také sú aktuálne epidemické podmienky. Priestor môže byť naplnený na 50 percent," uviedla vedúca matričného úradu Marta Čellárová.
"Verím, že na uvítanie do života prihlási svoje ratolesti čo najväčší počet rodičov. Ide o prvé slávnostné chvíle malých Banskobystričanov, ktoré majú v našom meste dlhoročnú tradíciu," dodala Čellárová.